ישראל באולימפיאדת טוקיו (2020)

אולימפיאדת טוקיו הייתה המשחקים האולימפיים ה-17 בהם השתתפה משלחת ישראלית מאז החלה ישראל את השתתפותה במשחקים האולימפיים בהלסינקי בשנת 1952. לאור מגפת הקורונה הוחלט על ידי הוועדה המארגנת של המשחקים והוועד האולימפי הבינלאומי לדחות את מועד המשחקים מקיץ 2020 לקיץ 2021, והם התקיימו מ-23 ביולי עד 8 באוגוסט. המשלחת הישראלית מנתה 90 ספורטאיות וספורטאים שהתחרו ב-15 ענפי ספורט. זוהי המשלחת הגדולה ביותר ששלחה ישראל עד כה למשחקים האולימפיים. המשלחת התחרתה לראשונה בחמישה ענפי ספורט: בייסבול, גלישת גלים, קשתות, רכיבה ושחייה במים פתוחים. מנגד, המשלחת לא התחרתה בענף הטניס, לאחר ששלחה נציגים לענף זה בארבע האולימפיאדות האחרונות, ולא שבה להתחרות בענף ההיאבקות, לאחר ששבה להתחרות בו באולימפיאדה הקודמת. כמו כן המשלחת לא התחרתה בענף הגולף, לאחר שהשתתפה באולימפיאדה הקודמת לראשונה בענף זה. יעקב טומרקין וחנה קנייזבה-מיננקו נשאו את דגל המדינה בטקס הפתיחה ולינוי אשרם נשאה את הדגל בטקס הנעילה. זו הייתה האולימפיאדה המוצלחת ביותר של ישראל בתולדות המשחקים האולימפיים כאשר המשלחת הישראלית סיימה במקום ה-39 בטבלת המדליות עם ארבע מדליות; שתיים מזהב ושתיים מארד. ארטיום דולגופיאט זכה במדליית הזהב בתרגיל הקרקע, שהיא המדליה האולימפית הראשונה של ישראל בענף התעמלות המכשירים, ולינוי אשרם זכתה במדליית הזהב בקרב רב ליחידות, שהיא המדליה האולימפית הראשונה של ישראל בענף ההתעמלות האמנותית. אבישג סמברג זכתה במדליית ארד, שהיא המדליה האולימפית הראשונה של ישראל בענף הטאקוונדו, ונבחרת ישראל בג'ודו זכתה במדליית ארד בתחרות הקבוצתית המעורבת. במהלך טקס הפתיחה ולאחר 49 שנים, נערך אזכור ראשון של 11 חללי הטבח באולימפיאדת מינכן. בתום המשחקים, התארחו ספורטאי המשלחת מטוקיו בבית הנשיא לטקס קבלת פנים חגיגי בנוכחות ראש הממשלה נפתלי בנט ונשיא המדינה יצחק הרצוג. ערך מורחב – טבלת מדליות במשחקים האולימפיים 2020 ארטיום דולגופיאט, זוכה מדליית זהב אולימפית בטוקיו 2020 (התעמלות מכשירים) לינוי אשרם, זוכת מדליית זהב אולימפית בטוקיו 2020 (התעמלות אמנותית) אבישג סמברג, זוכת מדליית ארד אולימפית בטוקיו 2020 (טאקוונדו) נבחרת ישראל בג'ודו, זוכי וזוכות מדליית ארד אולימפית משותפת בטוקיו 2020 (ג'ודו) המשלחת הישראלית מורכבת מ-90 ספורטאים מ-15 ענפי ספורט, והיא המשלחת הישראלית הגדולה ביותר שהשתתפה במשחקים האולימפיים עד כה. הוועד האולימפי בישראל קבע ארבעה יעדים למשלחת הישראלית: השגת 2 מדליות אולימפיות לפחות. השגת מדליה אולימפית בענף שהמשלחת הישראלית טרם השיגה בו מדליה. השתתפות נציגי המשלחת בענף אולימפי חדש. העפלה לעשרה גמרים. הוועד האולימפי בישראל בשיתוף מינהלת הספורט ההישגי קבעו תנאי סף ישראליים להעפלה למשחקים האולימפיים. השגת הקריטריון הבין לאומי, כפי שהוגדר על ידי ההתאחדות הבין לאומית הרלוונטית והוועד האולימפי הבינלאומי בנוסף לעמידה בתנאי הסף הישראליים. השגת קריטריון לסגל ארד של היחידה לספורט הישגי בין 1 בינואר 2019 ל-30 ביוני 2021, בסייגים הבאים: ספורטאים צעירים (ספורטאים שאינם מבוגרים ביותר משנה מגיל הנוער בהתאם לענף) יידרשו להשיג קריטריון לסגל בכיר. ענפים שלהם הופעה ראשונה במשחקים האולימפיים וענפים שלא ייוצגו בעשרים השנים האחרונות - אין דרישה להשגת תנאי סף ישראלי. ענפים או קטגוריות שבהם מספר המתחרים נמוך מ-16 - אין דרישה לתנאי סף ישראלי. בעקבות דחיית המשחקים בשנה, ספורטאים שהשיגו את הקריטריון הבין לאומי והישראלי לפני שנת 2021 נדרשו להשיג קריטריון לסגל בכיר בין 15 בנובמבר 2020 ל-30 ביוני 2021. בעקבות משבר הקורונה, מקרים חריגים יובאו לאישור בפני מהלת הספורט ההישגי וועדת הספורט של הוועד האולימפי בישראל. הועד האולימפי בישראל קבע כי סכומי התמריצים המיועדים לזכייה במדליות אולימפיות באולימפיאדת טוקיו יהיו זהים לאלו שהובטחו באולימפיאדת ריו דה ז'ניירו בשנת 2016. כמו כן, זוג ספורטאים שיזכו במדליה יקבל 75% מגובה התמריץ כל אחד. קבוצה המונה 3–4 ספורטאים תקבל 50% מגובה התמריץ לכל אחד. קבוצות ספורט אישי של 5 ספורטאים ומעלה תקבל 40% מגובה התמריץ לכל אחד. לנבחרת הבייסבול של ישראל מיועד מענק שיחולק באופן שווה לכל אחד מחברי הנבחרת ואנשי צוות. מנגד, הוועד האולימפי החליט להגדיל את גובה התמריצים עבור העפלה לגמר אולימפי. עומר שפירא דורגה במקום ה-60 בדירוג האישי העולמי לרוכבות כביש של האיגוד הבינלאומי לאופניים עם 316.17 נקודות וזכתה במכסה עבור המשלחת הישראלית בתחרות. שפירא שגם סיימה במקום ה-13 בזמן של 46:41.03 דקות באליפות העולם במרוץ אופני כביש לשנת 2019 במרוץ נגד השעון, זכתה בכרטיס עבור המשלחת לתחרות המרוץ נגד השעון לאחר חישוב של ספורטאית אחת למדינה שבה מוקמה שפירא במקום השמיני. ישראל העפילה למקצה אופני ההרים בזכותו של שלומי חיימי אשר סיים במקום השלושים באליפות העולם באופני הרים לשנת 2019. ישראל היא המדינה השנייה בדירוג מהאליפות שטרם העפילה דרך הדירוג האולימפי לאופנים הרים ובהתאם לכך קיבלה את הכרטיס למשחקים. ישראל דורגה במקום ה-23 עם 2397 נקודות בדירוג האולימפי, כאשר 21 המדינות הראשונות מעפילות למשחקים אולימפיים. איגוד האופניים בישראל קבע כי שפירא וחיימי יהיו נציגי הענף במשלחת הישראלית למשחקים האולימפיים. בענף האופניים התוצאה המוצגת היא זמן ההפרש של הרוכב/ת ממנצח/ת התחרות. שישה רצים קבעו את הקריטריון האולימפי שנקבע על ידי התאחדות האתלטיקה הבינלאומית. סלאמוויט באיולין-טפרי, קבעה את הקריטריון בריצת 5,000 מטר במסגרת תחרות סבב בקורטרייק שבבלגיה. באיולין-טפרי קבעה זמן של 15:08.39 דקות, ובכך גם שברה את השיא הישראלי. ביוני 2021, קבעה באיולין-טפרי את הקריטריון גם בריצת 10,000 מטר במסגרת גביע אירופה בבירמינגהאם. באיולין-טפרי סיימה במקום השני עם תוצאה של 31:19.21 דקות. בן זוגה של סלאמוויט, מארו טפרי, קבע תוצאה של 2:10:10 שעות וסיים במקום ה-8 הכללי במרתון סביליה, ספרד. במרתון פראג, גירמה אמרה קבע זמן של 2:09:54 שעות ולונה צ'מטאי-סלפטר קבעה זמן של 2:19:46 שעות. צ'מטאי סלפטר, בנוסף לכך גם קבעה את הקריטריון בריצת 10,000 מטר, כאשר סיימה את הריצה בזמן של 31:15.78 דקות בתחרות גביע אירופה וקבעה שיא ישראלי חדש. איימרו עלמיה קבע תוצאה של 2:11:02 שעות במרתון ולנסיה שנערך בדצמבר 2019. באפריל 2021 קבעה מאור טיורי תוצאה של 2:29:03 שעות וסיימה במקום השני מבין הנשים במרתון אנגליה. גודאדו בלאצ'או (2:07:54 שעות), ימר גטהון (2:09:27 שעות) ומלקאם ג'מבר (2:09:51 שעות) קבעו אף הם את הקריטריון האולימפי בריצת מרתון, אך לא ישתתפו במשחקים עקב המגבלה המתירה השתתפות של עד שלושה רצים למדינה. ביוני 2021 קבעה חנה קנייזבה-מיננקו את הקריטריון האולימפי בקפיצה משולשת בתחרות הסבב היבשתי שנערכה במדריד, שקפצה למרחק של 14.36 מטר. דיאנה ויסמן ואדוה כהן קיבלו את הכרטיס למשחקים במקצועות ריצת 100 מטר וריצת 3000 מטר מכשולים, בהתאמה, בזכות מיקומן בדירוג העולמי עם סיום תקופת ההעפלה. מקרא: Q: העפלה לשלב הבא בהתאם למקום הסיום במקצה הפרטני. q: העפלה לשלב הבא עם הזמן המהיר מבין כל האתלטים שלא העפילו מכלל המקצים מקרא: Q: העפלה לגמר בעקבות השגת תוצאת מינימום להעפלה. q: העפלה לגמר לפי המקום מבין האתלטים שלא השיגו את תוצאות המינימום להעפלה מישה זילברמן וקסניה פוליקרפובה העפילו למשחקים בהתאם לדירוג האולימפי לאחר ניכוי הספורטאים ממדינות שהגיעו למכסת המשתתפים. זילברמן דורג במקום ה-45 עם 30,354 נקודות. פוליקרפובה דורגה במקום ה-52 עם 25,197 נקודות. נבחרת ישראל בבייסבול, תחת המנג'ר אריק הולץ העפילה לראשונה לטורניר האולימפי, באולימפיאדה הראשונה מאז חזר להיות ענף אולימפי, זאת לאחר שסיימה בראש הטורניר האירופאי-אפריקאי הקדם-אולימפי. הנבחרת ניצחה בטורניר הקדם־אולימפי את נבחרות הולנד, איטליה וספרד, שסיימו בשלושת המקומות הראשונים באליפות אירופה, בה ישראל סיימה במקום הרביעי. השתתפותה של נבחרת הבייסבול במשחקים האולימפיים סיימה בצורת של 45 שנות היעדרות ייצוג ישראלי מענפי כדור קבוצתיים, מאז נבחרת הכדורגל באולימפיאדת מונטריאול. ב-1 באוגוסט, השיגה נבחרת הבייסבול ניצחון ראשון, 5-12 על מקסיקו. בשמינית הגמר, ישראל הפסידה 6–7 לנבחרת הרפובליקה הדומיניקנית וסיימה את המשחקים במקום החמישי. מתוך 24 שחקני נבחרת הבייסבול, 20 מהם יהודים אמריקאים וארבעה הם ילידי ישראל. תריסר ג'ודוקא ייצגו את ישראל באולימפיאדה, שישה מכל מין. 11 ישירות דרך ההקצאה הבינלאומית ואחד באמצעות הקצאה יבשתית. שניים נוספים אף על פי שנכנסו לרשימה הבינלאומית לא הצטרפו למשלחת, עקב המגבלה של ג'ודוקא אחד למדינה בכל קטגוריית משקל. הייתה זו נציגות הג'ודו הישראלית הגדולה ביותר שנשלחה למשחקים האולימפיים עד כה. כמו כן, נבחרת ישראל השתתפה בתחרות הקבוצתית, הנערכה לראשונה כחלק מהמשחקים האולימפיים. ישראל היא אחת מבין 12 הנבחרות היחידות שהצליחו לעמוד בקריטריון סף הכניסה לתחרות הקבוצתית העומד על העפלה של שלושה ג'ודאים ושלוש ג'ודאיות בתחרויות האישיות בפיזור משקלי: קל, בינוני וכבד. בנבחרת הגברים, במשקל עד 66 ק"ג נבחר ברוך שמאילוב, המדורג במקום השמיני עם 4,900 נקודות, על פני טל פליקר, שדורג במקום ה-17 עם 3,440 נקודות. במשקל עד 73 ק"ג העפיל טוהר בוטבול מהמקום השביעי עם 4,886 נקודות. במשקל עד 81 ק"ג העפיל שגיא מוקי מהמקום השני עם 7,154 נקודות. במשקל עד 90 ק"ג העפיל לי קוכמן בהקצאה יבשתית מהמקום ה-24 עם 2,837 נקודות. במשקל עד 100 ק"ג העפיל פיטר פלצ'יק מהמקום הרביעי עם 6,497 נקודות. במשקל מעל 100 ק"ג העפיל אורי ששון, זוכה מדליית הארד באולימפיאדת ריו, מהמקום ה-13 עם 4,073 נקודות. בנבחרת הנשים, במשקל עד 48 ק"ג העפילה שירה ראשוני מהמקום ה-15 עם 3,493 נקודות. במשקל עד 52 ק"ג נבחרה גילי כהן, שדורגה במקום ה-13 עם 4,170 נקודות, על פני גפן פרימו, שדורגה במקום התשיעי עם 4,320 נקודות. במשקל עד 57 ק"ג העפילה תמנע נלסון-לוי מהמקום התשיעי עם 4,428 נקודות. במשקל עד 63 ק"ג העפילה גילי שריר מהמקום ה-26 עם 2,537 נקודות. במשקל עד 78 ק"ג העפילה ענבר לניר מהמקום ה-28 עם 2,332 נקודות. במשקל מעל 78 ק"ג העפילה רז הרשקו מהמקום ה-22 עם 2,812 נקודות. שלושה נציגים ישראלים צפויים התחרו ישירות בסיבוב השני: פיטר פלצ'יק, אורי ששון ותמנע נלסון-לוי. כמו כן, שישה ג'ודוקא דורגו במסגרת שמונת המדורגים הבכירים למשקלם: שגיא מוקי דורג שני, פיטר פלצ'יק דורג רביעי, ברוך שמאילוב וטוהר בוטבול דורגו במקום השישי, תמנע נלסון-לוי דורגה שביעית ואורי ששון דורג שמיני. ערך מורחב – ג'ודו באולימפיאדת טוקיו (2020)#ישראל בתחרויות הג'ודו בתחרות הנבחרות המעורבות, אשר נערכה בטוקיו 2020 לראשונה כחלק מהמשחקים האולימפיים, ישראל זכתה במדליית הארד. הנבחרת החלה את דרכה בשלב שמינית הגמר, שם ניצחה בתוצאה 4:3 את נבחרת איטליה. ברבע הגמר, הנבחרת הפסידה 4:3 לצרפת, ונשרה לקרבות בית הניחומים. שם ניצחה את ברזיל בתוצאה 4:2 ועלתה לסדרת קרבות על מדליית הארד. בקרב על המדליה, התמודדה הנבחרת מול נבחרת הוועד האולימפי הרוסי, וניצחה בתוצאה 4:1. בתחרויות האישיות, משלחת הג'ודו הישראלית סיימה ללא מדליות ועם שני ג'ודוקא שסיימו במקום החמישי לאחר שהפסידו בקרב על מדליית הארד: שירה ראשוני שסיימה עם 3 ניצחונות ו-2 הפסדים וברוך שמאילוב שסיים עם 3 ניצחונות ו-2 הפסדים. שלושה ג'ודוקא סיימו במקום השביעי לאחר שהודחו ברבע הגמר: תמנע נלסון-לוי שסיימה עם ניצחון אחד ושני הפסדים, טוהר בוטבול שסיים עם שני ניצחונות ושני הפסדים ופיטר פלצ'יק שסיים עם ניצחון אחד ושני הפסדים. שבעה ג'ודוקא סיימו בשלבים המוקדמים; שגיא מוקי ולי קוכמן הודחו בסיבוב השלישי, גילי כהן, ענבר לניר, רז הרשקו ואורי ששון הודחו בסיבוב השני וגילי שריר הודחה בסיבוב הראשון. במהלך התחרויות בקטגוריית המשקל עד 73 ק"ג, החרים הג'ודוקא האלג'יראי, פתחי נורין, את השתתפותו בסיבוב הראשון כדי להימנע ממפגש אפשרי עם הנציג הישראלי, טוהר בוטבול, בסיבוב השני. בתום המשחקים האולימפיים נורין הושעה לעשר שנים מתחרויות על ידי איגוד הג'ודו העולמי, והחליט לפרוש בעקבותיה. פתחי נורין מאלג'יריה ומוחמד עבדאלרסול מסודאן פרשו מהתחרות עקב החרמתם את הנציג של מדינת ישראל שצפוי היה להתמודד מול המנצח בקרב ביניהם. שניהם לא הגיעו לקרב בסיבוב של 64 ולכן לא היה מתחרה כנגד טוהר בוטבול בסיבוב של 32. ענת ליליאור הבטיחה השתתפותה במשחקים האולימפיים בתחרות הנשים בגלישה בגלשנים קלאסיים, לאחר שסיימה כאירופית הבכירה באליפות העולם לשנת 2019 שהתקיימה במיאזקי, יפן, בספטמבר 2019. המכסות בענף ניתנות לספורטאים בשמם. זו הופעה ראשונה של ענף גלישת הגלים במשחקים האולימפיים. ערך מורחב – הרמת משקולות באולימפיאדת טוקיו (2020) דוד ליטבינוב קיבל כרטיס למשחקים חמישה ימים לפני טקס הפתיחה מאחר שמרים המשקולות, פרננדו רייס, מברזיל נפסל מהשתתפות לאחר שנכשל בבדיקת חומרים אסורים. ערך מורחב – התעמלות באולימפיאדת טוקיו (2020) לינוי אשרם וניקול זליקמן הבטיחו שני מקומות למשלחת הישראלית לאחר שסיימו במקום השלישי והאחד עשר, בהתאמה, בתחרות הקרב רב באליפות העולם בהתעמלות אמנותית לשנת 2019 שנערכה בבאקו, אזרבייג'ן. המכסות בענף בהעפלה דרך אליפות העולם ניתנות למדינה ולא לספורטאים בשמם. זוהי הפעם השנייה שישראל שלחה שתי מתעמלות אמנותיות לתחרות האישית באותה אולימפיאדה לאחר שאירה ריסנזון ונטע ריבקין ייצגו את ישראל באולימפיאדת בייג'ינג (2008). נבחרת ישראל זכתה במכסה למשחקים בתחרות הקרב רב לנבחרות לאחר שסיימה במקום השישי עם ציון של 54.950 נקודות באליפות העולם בהתעמלות אמנותית לשנת 2019. ארטיום דולגופיאט זכה בכרטיס למשחקים לאחר שהיה המתעמל היחיד שהעפיל לגמר תרגיל קרקע, עם תוצאה של 15.033 נקודות, באליפות העולם בהתעמלות מכשירים לשנת 2019 ממדינה שנבחרתה לא העפילה למשחקים ולא זכה בכרטיס למשחקים באמצעות הדירוג בתחרות הקרב רב. אלכס שטילוב זכה בכרטיס למשחקים לאחר שסיים את תחרות הקרב רב באליפות העולם בהתעמלות מכשירים לשנת 2019 במקום ה-30 עם 81.507 נקודות, וסיים בין 12 המתעמלים שנבחרת מדינתם לא העפילה למשחקים. במשחקים, דולגופיאט העפיל לגמר תרגיל הקרקע מהמקום הראשון עם תוצאה של 15.200 נקודות. בגמר, סיים דולגופיאט עם תוצאה של 14.933 נקודות בדומה למתעמל הספרדי ריידרליי זפאטה. מכיוון שגם ניקוד רמת הביצוע של שניהם היה זהה, דולגופיאט ניצח בזכות ניקוד רמת הקושי הגבוהה יותר שלו וסיים במקום הראשון עם מדליית הזהב. אלכס שטילוב סיים את מוקדמות תרגיל הקרקע עם תוצאה של 13.500 ולא העפיל לשלב הגמר. ליהיא רז סיימה את תחרות הקרב רב באליפות העולם בהתעמלות מכשירים לשנת 2019 במקום ה-83 עם 48.599 נקודות. אף על פי שלא סיימה בין עשרים המתעמלות ממדינות שנבחרתן לא העפילה לאולימפיאדה. רז זכתה בכרטיס למשחקים בזכות החלוקה מחדש של כרטיסים שהיו מיועדים לשלוש המתעמלות בעלות התוצאה הטובה בכל אחד מגמרי המכשירים. מאחר שכל המתעמלות שהעפילו לגמרי המכשירים היו ממדינה שנבחרתן העפילה לאולימפיאדה. הכרטיסים חולקו מחדש בהתאם לתוצאות המוקדמות בתחרות הקרב רב, בהסתייגות של כרטיס אחד למדינה. בדצמבר 2020 השיגה רז את הקריטריון הישראלי בעת שהעפילה לגמר מכשיר הקרקע באליפות אירופה לשנת 2020. בקרב רב נלקחת התוצאה רק של הקפיצה הראשונה, והקפיצה השנייה נועדה לאפשר למתעמלת להתחרות בגמר שולחן הקפיצות המתעמלות נדרשות לבצע שתי קפיצות והתוצאה היא הממוצע שלהן אבישג סמברג השיגה את הכרטיס למשחקים כאשר סיימה בין שתי הראשונות בטורניר העפלה האירופאי שנערך בסופיה, בולגריה. סמברג בת ה-19 זכתה במדליית הארד העשירית במניין המדליות האולימפיות של ישראל, והיא המדליסטית האולימפית הצעירה ביותר של ישראל. שחר שגיב ורן שגיב הבטיחו שני כרטיסים למשלחת הישראלית עם פרסום הדירוג האולימפי לאחר ניכוי טריאתלטים ממדינות שהגיעו למכסת המשתתפים. שחר דורג במקום ה-38 עם 3215.69 נקודות ורן דורג במקום ה-58 עם 2385.79 נקודות. המכסות בענף הטריאתלון ניתנות למדינה. השניים הם בניו של המרתוניסט שם טוב סבג (אנ') שייצג את ישראל באולימפיאדת לוס אנג'לס (1984). סרגיי ריכטר הבטיח למשלחת הישראלית מקום במשחקים האולימפיים ברובה אוויר ל-10 מטר לאחר שזכה במדליית זהב במשחקי אירופה במינסק 2019 עם תוצאה של 250.8 נקודות בגמר. המכסות בענף הירי תחרותי ניתנות למדינה. זוהי האולימפיאדה השלישית של ריכטר אחרי לונדון וריו, אך כמו בשתי קודמותיה גם הפעם לא הצליח להעפיל לגמר. אנסטסיה גורבנקו הבטיחה את זכאותה להשתתפות במשחקים האולימפיים במשחה ל-200 מטר מעורב אישי לאחר שקבעה תוצאה של 2:12.54 דקות בתחרות שנערכה במרסיי, צרפת. מירון חרותי הבטיח את זכאותו להשתתפות במשחקים האולימפיים במשחה ל-50 מטר חופשי אישי לאחר שקבע תוצאה של 22.01 שניות באליפות העולם בשחייה 2019. בדיוק התוצאה הנדרשת לקריטריון האולימפי. בתחרות שנערכה באמסטרדם בדצמבר 2019 קבע תומר פרנקל במשחה ל-100 מטר פרפר שיא ישראלי חדש של 51.92 שניות ורון פולונסקי קבע במשחה ל-200 מטר מעורב אישי שיא נוער חדש של 1:59.45 דקות ובכך קבעו שניהם את הקריטריון האולימפי. מיכאל לייטרובסקי קבע באליפות ישראל 2021 במשחה ל-100 מטר גב תוצאה של 53.84, ובעקבות זו השיג את הקריטריון להשתתפות במשחקים האולימפיים. באליפות ישראל השיגה גם אנדראה מורז את הקריטריון האולימפי כאשר הוכתרה כאלופת ישראל במשחה ל-100 מטר חופשי עם תוצאה של 54.23 שניות. גל כהן גרומי קבע בתחרות שבע הגבעות שנערכה ברומא ב-25 ביוני במשחה ל-100 מטר פרפר שיא אישי חדש של 51.93 שניות ובכך קבע את הקריטריון האולימפי במשחה זה. יומיים לאחר מכן, הוא קבע במשחה ל-200 מטר מעורב אישי שיא אישי חדש של 1:59.56 דקות, המהווה קריטריון אולימפי. דניס לוקטב קבע שיא ישראלי חדש של 1:46.97 דקות במשחה ל-200 מטר חופשי ואת הקריטריון האולימפי. נבחרות השליחים של ישראל 4x100 מטר מעורב משולב (אנסטסיה גורבנקו, איתי גולדפדן, תומר פרנקל, ואנדראה מורז) ו-4x200 מטר חופשי (דניס לוקטב, דניאל נמיר, תומר פרנקל, וגל כהן גרומי) סיימו פעמיים במקום ה-10 באליפות העולם בקוואנגג'ו, קוריאה הדרומית ובכך העניקו לישראל השתתפות בשני משחי שליחים אלו במשחקים האולימפיים. נבחרת השליחות של ישראל 4x200 מטר חופשי (אנסטסיה גורבנקו, לאה פולונסקי, אנדי מורז, דריה גולובטי) קבעה תוצאה של 8:00.51 דקות במקצה המוקדמות באליפות אירופה בשחייה 2021. ב-31 במאי 2021, מועד סיום תקופת ההעפלה למשחי השליחים, עמדה נבחרת השליחות בקריטריון של ארבע נבחרות השליחות המהירות ביותר שטרם העפילו למשחקים. המכסות במשחי השליחים ניתנות למדינה וההשתתפות מותנית בכך שלפחות שני שחיינים מכל רביעייה העפילו למקצים האישיים, גם אם לא השיגו את הקריטריון האולימפי באותו סגנון ומרחק של שחיית השליחים וכי יתר השחיינים ברביעייה קבעו את זמן הבחירה האולימפי לסגנון והמרחק הרלוונטי. השתתפות נבחרת השליחים המשולבת הובטחה לאחר שתומר פרנקל ואנסטסיה גורבנקו קבעו את הקריטריון האולימפי למקצה האישי. השתתפות נבחרת השליחים הובטחה לאחר שגל כהן גרומי קבע את הקריטריון האולימפי. איתי גולדפדן צורף לנבחרת השליחים המשולבת כשחיין החזה ודניאל נמיר צורף לנבחרת השליחים. אולם היות שמלבד גורבנקו ומורז העפילו למקצים אישיים עם קריטריון אולימפי אף שחיינית ישראלית לא עמדה בזמן הבחירה האולימפי ב-200 מטר חופשי, השתתפות נבחרת השליחות בוטלה. יעקב טומרקין קבע באליפות ישראל במשחה ל-100 מטר גב 53.80 שניות, תוצאה הטובה ב-5 מאיות מהקריטריון האולימפי. עם זאת, תוצאה זו איננה הספיקה לקריטריון הישראלי, לפי מה שהגדיר איגוד השחייה בישראל. כמו כן, באליפות סטוקהולם קבע זמן של 1:59.46 דקות, ובכך השיג את הקריטריון האולימפי ב-200 מטר מעורב אישי. אף על פי שטומרקין לא עמד בקריטריון הישראלי, המחמיר יותר מהקריטריון האולימפי, הוחלט באיגוד השחייה שיצטרף בכל זאת למשלחת ויתחרה בטוקיו. אביב ברזלי זומנה על בסיס מקום פנוי על ידי פדרציית השחייה הבינלאומית להשתתף במשחה 200 מטר גב על בסיס התוצאה שקבעה בתחרות שבע הגבעות שנערכה ברומא של 2:10.76 דקות. פדרציית השחייה הבינלאומית שיבצה מספר שחיינים ישראלים שכבר העפילו למשחקים למשחים נוספים בהתאם לתוצאותיהם בתקופת העפלה. גורבנקו צורפה למשחים 100 מטר פרפר, 200 מטר חזה ו-400 מטר מעורב אישי. מרוז צורפה למשחים 50 ו-200 מטר חופשי. פולונסקי צורף למשחים 400 מטר מעורב אישי ו-200 מטר חזה. חירותי צורף למשחה 100 מטר חופשי. לוקטב צורף למשחה 400 מטר חופשי. טומרקין צורף למשחה 200 מטר גב. גורבנקו ויתרה על השתתפות במשחים 100 מטר חופשי ו-400 מטר מעורב אישי ולוקטב ויתר על התחרות במשחה ל-400 מטר חופשי. עדן בלכר ושלי בובריצקי סיימו במקום השישי בתחרות ההעפלה שהתקיימה בברצלונה עם ציון סופי של 171.229 נקודות, שהורכב מהציון 85.0958 נקודות על התרגיל הטכני ו-86.1332 נקודות על התרגיל החופשי, ובכך הבטיחו את השתתפותן במשחקים. מתן רודיטי העפיל למשחקים כאשר סיים במקום רביעי, ובמקום שלישי בחישוב של שחיין למדינה, בתחרות ההעפלה שהתקיימה בסטובל, פורטוגל בתוצאה של 2:02:15.90 שעות. זוהי הפעם הראשונה שנציג ישראלי ישתתף בתחרות שחיית מרתון במים פתוחים במשחקים האולימפיים. רודיטי סיים במקום הרביעי במשחה האולימפי, וקבע את הישג השיא של ישראל בענף זה. איתי שני הבטיח את השתתפותו במשחקים האולימפיים כאשר העפיל לרבע הגמר בטורניר העפלה האחרון שנערך בפריז, צרפת. זוהי הפעם הראשונה שישראל תשתתף בענף הקשתות במשחקים האולימפיים. בתחרות במשחקים סיים את שלב הדירוג במקום ה-60. שני ניצח בסיבוב הראשון את היפני שדורג בתחרות במקום החמישי, בסיבוב השני ניצח בחץ שובר שוויון את ההודי שדורג בתחרות במקום ה-37. נבחרת רכיבת סוסים ישראלית (דניאל בלומן (אנ'), אשלי בונד, אלעד יניב ודניאל גולדשטיין-וולדמן) סיימה במקום הראשון בתחרות קריטריון שהתקיימה במוסקבה בסוף יוני 2019, ובכך העניקה לישראל כרטיס להשתתפות במשחקים האולימפיים בתחרות קפיצות ראווה. המכסות בענף הרכיבה ניתנות למדינה. סה"כ ארבעה רוכבים יכלו להצטרף למשלחת הישראלית בטוקיו, אך רק שלושה מתוכם יכלו להתחרות בתחרות האישית. בתחרות הקבוצתית יתחרו בכל יום שלושה רוכבים, והנבחרת יכולה לשנות את ההרכב הרשום בכל אחד מימי התחרות. זו הפעם הראשונה שבה ישראל יוצגה במשחקים האולימפיים בענף רכיבת סוסים. ארבעת הרוכבים שנבחרו לייצג את ישראל במשחקים הם: אשלי בונד, דניאל גולדשטיין-וולדמן, אלברטו משען וטדי ולוק. זוהי הופעתו השלישית של אלברטו משען במשחקים האולימפיים - כאשר לפני כן משען ייצג את מקסיקו באולימפיאדת בייג'ינג ואולימפיאדת לונדון (2012). גולדשטיין-וולדמן שהייתה אמורה להשתתף בתחרות הקבוצתית לא השתתפה בפועל לאור פציעתו של הסוס שלה, קווינסלנד. שלושה מרוכבי הסוסים של המשלחת הישראלית הם אמריקאים-יהודיים, כשהרביעי הוא מקסיקני-יהודי. גיל כהן ונועה לסרי הבטיחו למשלחת הישראלית מקום בתחרות בדגם ה-מפרשיות 470 לאחר שסיימו במקום ה-11 הכללי בתחרות אליפות העולם שנערכה בארהוס, דנמרק והיו לנציגות המדינה השמינית שזכתה במכסה. בדגם ניל פרייד RS:X הבטיחו מיה מוריס ואופק אלימלך למשלחת הישראלית שני מקומות נוספים. מוריס סיימה במקום ה-12 הכללי בתחרות הנשים והייתה לנציגת המדינה השביעית שזכתה במכסה. אלימלך סיים במקום ה-14 הכללי בתחרות הגברים והיה לנציג המדינה התשיעי שזכה במכסה. בדגם הלייזר רדיאל הבטיחה שי קקון מקום נוסף למשלחת הישראלית לאחר שהעפילה לבית הזהב בתחרות ההעפלה האירופאית שנערכה באפריל 2021. קקון לא עמדה בקריטריון הישראלי. אולם, תוכל להשתתף באולימפיאדה אם תאושר על ידי ועדה מיוחדת של הוועד האולימפי בישראל. המכסות בענף השיט ניתנות למדינה, לפיכך ההכרעה על זהות השייטים שייצגו את ישראל במשחקים תיקבע בהתאם לקריטריון שקבע איגוד השיט הישראלי. בסיום אליפות העולם שנערכה בפברואר 2020 הוכרזו שחר צוברי וקטי ספיצ'קוב כנציגי ישראל בדגם הניל פרייד RS:X לאחר שצברו את הניקוד הרב ביותר מבין הישראלים בתחרויות הקריטריון שקבע איגוד השיט הישראלי. צוברי סיים את אליפות העולם במקום הרביעי, ראשון מבין הישראלים. נוי דריהן זכתה במדליית הארד וספיצ'קוב סיימה במקום השישי. אולם, ספיצ'קוב נבחרה בהתאם לקריטריון הישראלי, בזכות זכייתה במדליית הכסף באליפות העולם לשנת 2019. דריהן ערערה על החלטת האיגוד. בעקבות ההודעה על דחיית אולימפיאדת טוקיו בשנה, הכריז איגוד השיט הישראלי כי הוא פותח מחדש את התחרות לקביעת הנציגים למשחקים. ב-7 בדצמבר, קבע האיגוד באופן סופי כי ספיצ'קוב תהיה הנציגה למשחקים לאחר שזכתה במדליית הכסף באליפות אירופה. לאחר אליפות העולם לשנת 2021, בה סיים יואב כהן במקום החמישי, התקיים שוויון נקודות בין צוברי וכהן בתחרות הפנימית. מאמן הנבחרת גור שטיינברג הכריע כי כהן יהיה הנציג למשחקים במקומו של צוברי. זו הייתה אמורה להיות הופעתו הרביעית של צוברי במשחקים האולימפיים אולם תהיה ההופעה הראשונה של כהן וספיצ'קוב. המספר המחוק הוא השיוט הגרוע ביותר, מלבד שיוט המדליות, המופחת מהניקוד הכללי בשיוט המדליות הטבלה מציגה את המקום בו סיים השייט/ת, אולם מספר הנקודות השליליות מוכפל פי שניים בדגם מפרשית 470 ולייזר רדיאל מתקיימים עשרה שיוטים בלבד, לא כולל שיוט המדליות ישראל במשחקים הפאראלימפיים טוקיו (2020) ישראל במשחקים האולימפיים מדיה וקבצים בנושא ישראל באולימפיאדת טוקיו בוויקישיתוף ארד ירושלמי, ‏טוקיו מחכה: עושים סדר עם נציגי המשלחת הישראלית, באתר ערוץ הספורט, 14 ביוני 2021 נדב צנציפר, כפי שנחשף ב-ynet | מיננקו וטומרקין נבחרו כנושאי דגל המשלחת הישראלית לטוקיו, באתר ynet, 4 ביולי 2021 אורן אהרוני, ניפגש בפריז 2024: אשרם נשאה את דגל ישראל, אולימפיאדת טוקיו ננעלה בטקס מרשים, באתר ynet, 8 באוגוסט 2021 נדב צנציפר, שיא אולימפי: כך הפכו המשחקים בטוקיו לטובים בהיסטוריה של ישראל, באתר ynet, 9 באוגוסט 2021 אורן אהרוני, טוקיו, מדליה היסטורית בהתעמלות: ארטיום דולגופיאט זכה בזהב בתרגיל הקרקע, באתר ynet, 1 באוגוסט 2021 אורן אהרוני, לוחמת-על: מדליית ארד לאבישג סמברג בטאקוונדו באולימפיאדת טוקיו 2020, באתר ynet, 24 ביולי 2021 יניב טוכמן‏, הישג נהדר: מדליית ארד לישראל בג'ודו הקבוצתי, באתר וואלה, 31 ביולי 2021 אורן אהרוני, טוקיו, י"א חללי מינכן הוזכרו בטקס הפתיחה של האולימפיאדה: "מעולם לא הרמנו ידיים", באתר ynet, 23 ביולי 2021 הרצוג למשלחת ישראל: "תודה על ההשראה שנתתם לדורות הבאים", באתר ynet, 16 באוגוסט 2021 https://olympics.com/tokyo-2020/olympic-games/resOG2020-/pdf/OG2020-/JUD/OG2020-_JUD_C32C2_JUDXTEAM6-------------------------.pdf לוסטיג, גילי; אורן, דני; סקר, תומר (ביולי 2021). אשכנזי, יניב; טננבאום, גרשון (eds.). "89 ספורטאים ישראלים בדרך לטוקיו! סיקור המחזור האולימפי והצגת המשלחת" (PDF). ספורט הישגי. הוועד האולימפי בישראל. 12: 6–11. {{cite journal}}: (עזרה) "הקריטריונים למשחקים האולימפיים טוקיו 2020" (PDF). הוועד האולימפי בישראל. נבדק ב-21 ביוני 2021. {{cite web}}: (עזרה) הועד האולימפי בישראל, הוועד האולימפי בישראל קבע את גובה התמריצים שיוענקו לזוכי מדליות במשחקים האולימפיים בטוקיו 2020, ‏11 בפברואר 2020 אורן אהרוני, אופני כביש: ישראל השיגה את הקריטריון לטוקיו, באתר ynet, 24 בספטמבר 2019 "2019 Mountain Bike World Championships - Men Elite - Cross-country Olympic Results". האיגוד הבינלאומי לאופניים. 1 בספטמבר 2019. נבדק ב-19 במאי 2021. {{cite web}}: (עזרה) "MTB Olympic Qualification Men Ranking – Games of the XXXII Olympiad – Tokyo 2020" (PDF). האיגוד הבינלאומי לאופניים. 18 במאי 2021. נבדק ב-19 במאי 2021. {{cite web}}: (עזרה) "רוכבי האופניים שלומי חיימי (הרים אולימפי) ועומר שפירא (כביש), ייצגו את ישראל במשחקים האולימפיים בטוקיו". הוועד האולימפי בישראל. 31 במאי 2021. {{cite news}}: (עזרה) אסי ממן, ‏באיולין-טפרי קבעה קריטריון אולימפי ב-5,000 מטר, באתר ONE‏, 13 ביולי 2019 אורן אהרוני, באיולין טפרי השיגה את הקריטריון לטוקיו ב-10,000 מטר, באתר ynet, 5 ביוני 2021 אורן אהרוני, שיא ישראלי מדהים במרתון למארו טפרי, באתר ynet, 17 בפברואר 2019 אורן אהרוני, הוקשחו הקריטריונים באתלטיקה לטוקיו 2020, באתר ynet, 11 במרץ 2019 אורן אהרוני, שיאים מדהימים לצ'מטאי ואמרה שהבטיחו מקום באולימפיאדה, באתר ynet, 5 במאי 2019 אורן אהרוני, אבינעם פורת, צ'מטאי-סלפטר שברה את השיא הישראלי ב-10,000 מ', באתר ynet, 6 ביולי 2019 אורן אהרוני, מרתון: איימרו עלמיה השיג את הקריטריון לטוקיו, באתר ynet, 1 בדצמבר 2019 יניב טוכמן‏, טוקיו 2020: מאור טיורי קבעה את הקריטריון למשחקים האולימפיים, באתר וואלה, 25 באפריל 2021 אורן אהרוני, ברגע האחרון: חנה קנייזבה-מיננקו הבטיחה את הכרטיס לטוקיו, באתר ynet, 19 ביוני 2021 אורן אהרוני, לראשונה מאז רוט-שחמורוב: דיאנה ויסמן תרוץ 100 מ' באולימפיאדה, באתר ynet, 30 ביוני 2021 "Race to Tokyo - BWF Olympic Qualification - Men's Singles". הפדרציה העולמית לבדמינטון. 15 ביוני 2021. נבדק ב-15 ביוני 2021. {{cite web}}: (עזרה) "Race to Tokyo - BWF Olympic Qualification - Women's Singles". הפדרציה העולמית לבדמינטון. 15 ביוני 2021. נבדק ב-15 ביוני 2021. {{cite web}}: (עזרה) אורן אהרוני, היסטוריה: נבחרת ישראל בבייסבול עלתה לאולימפיאדה, באתר ynet, 22 בספטמבר 2019 דין שמואל אלמס, שני ניצחונות מגמר אולימפי: נבחרת הבייסבול הדיחה את מקסיקו, באתר ישראל היום, 1 באוגוסט 2021 אורן אהרוני, סבבה בבסיס: המסע המופלא של נבחרת ישראל בבייסבול לאולימפיאדה, באתר ynet, 28 ביולי 2021 אורן אהרוני, ג'ודו: גילי כהן תתחרה בטוקיו, גפן פרימו סופית בחוץ, באתר ynet, 16 ביוני 2021 "IJF Olympic Qualification List - Olympic Games Tokyo 2020 - JUDO - EJU - Israel (ISR)" (PDF). איגוד הג'ודו העולמי. 22 ביוני 2021. p. 44. נבדק ב-29 ביוני 2021. {{cite web}}: (עזרה) "OLYMPIC GAMES TOKYO 2020 - Judoka". איגוד הג'ודו העולמי. נבדק ב-8 ביולי 2021. {{cite web}}: (עזרה) איתמר קציר, מדליה שנייה בטוקיו 2020: נבחרת הג'ודו ניצחה את רוסיה וזכתה בארד, באתר הארץ, 31 ביולי 2021 "דקה אחר דקה: ג'ודו קבוצתי 31.7" - תקצירי הקרבות, 31 ביולי 2021, אתר ערוץ הספורט הג'ודוקא האלג'יראי שהחרים את טוהר בוטבול בטוקיו הושעה לעשר שנים, באתר ynet, 7 בספטמבר 2021 יניב טוכמן‏, נלסון לוי ברבע הגמר, פרישה של יריב סודני העלתה את בוטבול לשמינית, באתר וואלה, 26 ביולי 2021 אורן אהרוני, ענת ליליאור העפילה לאולימפיאדת טוקיו, באתר ynet, 9 בספטמבר 2019 אסי ממן, ‏דוד ליטבינוב ייצג את ישראל בטוקיו 2020, באתר ONE‏, 18 ביולי 2021 אורן אהרוני, מדליית ארד ללינוי אשרם בקרב-רב באליפות העולם, באתר ynet, 20 בספטמבר 2019 אורן אהרוני, נבחרת ההתעמלות האמנותית העפילה לאולימפיאדה, באתר ynet, 21 בספטמבר 2019 אורן אהרוני, אלכס שטילוב עלה לאולימפיאדה בפעם הרביעית, באתר ynet, 7 באוקטובר 2019 אורן אהרוני, מדליה היסטורית בהתעמלות: ארטיום דולגופיאט זכה בזהב בתרגיל הקרקע, באתר ynet, 1 באוגוסט 2021 הוועדה המארגנת של המשחקים האולימפיים והפאראלימפיים טוקיו 2020, Artistic Gymnastics - Men's Floor Exercise - Final - Tie Break Report, ‏1 August 2021 אורן אהרוני, ליהיא רז צפויה לקבל כרטיס לאולימפיאדת טוקיו, באתר ynet, 6 באוקטובר 2019 אורן אהרוני, אליפות אירופה בהתעמלות: ליהיא רז בגמר הקרקע, תתחרה בטוקיו, באתר ynet, 17 בדצמבר 2020 אורן אהרוני, תומר גנור, טאקוונדו: אבישג סמברג הבטיחה מקום בטוקיו, באתר ynet, 7 במאי 2021 אורן אהרוני, שחייה אמנותית: עדן בלכר ושלי בובריצקי הבטיחו את הכרטיס לטוקיו, באתר ynet, 13 ביוני 2021 "World Triathlon Individual Olympic Qualification Ranking: Tokyo 2020". World Triathlon. 14 ביוני 2021. נבדק ב-15 ביוני 2021. {{cite web}}: (עזרה) אורן אהרוני, קליעה: סרגיי ריכטר זכה במדליית זהב במשחקים האירופיים, באתר ynet, 24 ביוני 2019 אכזבה לסרגיי ריכטר: סיים במקום ה-27 במוקדמות ולא עלה לגמר הקליעה, באתר וואלה, 25 ביולי 2021 אורן אהרוני, עוד שיא ישראלי לגורבנקו שהשיגה את הכרטיס לאולימפיאדה, באתר ynet, 23 במרץ 2019 אורן אהרוני, מירון חירותי קבע את הקריטריון לטוקיו, באתר ynet, 26 ביולי 2019 יניב טוכמן‏, שחייה: תומר פרנקל ורון פולונסקי קבעו את הקריטריון האולימפי לטוקיו, באתר וואלה, 15 בדצמבר 2019 אורן אהרוני, שחייה: מיכאל לייטרובסקי השיג קריטריון ויתחרה בטוקיו, באתר ynet, 13 ביוני 2021 אורן אהרוני, שחיינית שישית לישראל בטוקיו: אנדי מורז השיגה את הקריטריון, באתר ynet, 14 ביוני 2021 יניב טוכמן‏, יהיה בטוקיו: גל כהן גרומי קבע את הקריטריון האולימפי ב-100 מטר פרפר, באתר וואלה, 25 ביוני 2021 אורן אהרוני, גרומי הבטיח את הקריטריון האולימפי ב-200 מעורב, באתר ynet, 27 ביוני 2021 יניב טוכמן‏, שחייה: דניס לוקטב קבע בתחרות שבע הגבעות שנערכה ברומא שיא ישראלי והשיג את הקריטריון האולימפי, באתר וואלה, 27 ביוני 2021 אורן אהרוני, אליפות אירופה בשחייה: השליחות אחרונות בגמר, הישג ענק לגורבנקו, באתר ynet, 21 במאי 2021 אורן אהרוני, הדור הבא כבר כאן: פרנקל ופולונסקי באולימפיאדה, באתר ynet, 15 בדצמבר 2019 אורן אהרוני, נבחרת השליחים המעורבת השיגה את הכרטיס לטוקיו, באתר ynet, 24 ביולי 2019 "QUALIFICATION SYSTEM – GAMES OF THE XXXII OLYMPIAD – TOKYO 2020 - INTERNATIONAL SWIMMING FEDERATION (FINA) - Swimming" (PDF). פדרציית השחייה הבינלאומית. 15 ביולי 2020. נבדק ב-17 ביוני 2021. {{cite web}}: (עזרה) אורן אהרוני, הצלחה לשחייה הישראלית: 11 ספורטאים ייצאו לטוקיו, באתר ynet, 28 ביוני 2021 אורן אהרוני, יעקב טומרקין קבע קריטריון, האיגוד – לא נחשב, באתר ynet, 2 באוגוסט 2019 איתמר קציר, שחייה: יעקב טומרקין קבע את הקריטריון לטוקיו ב-100 מטר גב, באתר הארץ, 2 באוגוסט 2019 אורן אהרוני, אליפות שטוקהולם: טומרקין השיג את הקריטריון האולימפי ב-200 מעורב אישי, באתר ynet, 11 באפריל 2021 נדב צנציפר, יעקב טומרקין ייצא לטוקיו - צפוי להיות נושא הדגל בטקס הפתיחה, באתר ynet, 27 ביוני 2021 אורן אהרוני, השחיינית אביב ברזלי העפילה לטוקיו: "הרגשה מדהימה", באתר ynet, 5 ביולי 2021 אורן אהרוני, חדשות טובות לשחיינים: זכו למשחים נוספים בטוקיו, באתר ynet, 15 ביולי 2021 יניב טוכמן‏, היסטוריה בשחייה במים פתוחים: מתן רודיטי השיג את הכרטיס לטוקיו, באתר וואלה, 20 ביוני 2021 אורן אהרוני, לראשונה: ספורטאי ישראלי בענף הקשתות יתחרה באולימפיאדה, באתר ynet, 21 ביוני 2021 אורן אהרוני, ארבעה רוכבים ישראלים יוכלו לצאת לטוקיו, באתר ynet, 5 ביולי 2019 אורן אהרוני, לראשונה בהיסטוריה: נבחרת רכיבת סוסים ישראלית העפילה לאולימפיאדה, באתר ynet, 30 ביוני 2019 אורן אהרוני, נקבע הרכב הרוכבים שייצגו את ישראל באולימפיאדה, 3 ביולי 2021 אורן אהרוני, הסוס של דני גיי וולדמן נפצע, לא תשתתף בתחרות הקבוצתית, באתר ynet, 5 באוגוסט 2021 אורן אהרוני, שתי נציגות ראשונות לישראל באולימפיאדת טוקיו, באתר ynet, 8 באוגוסט 2018 אורן אהרוני, ישראל הבטיחה שני כרטיסים נוספים לאולימפיאדה, באתר ynet, 10 באוגוסט 2018 אסי ממן, ‏שי קקון השיגה את הקווטה לטוקיו בלייזר, באתר ONE‏, 21 באפריל 2021 אורן אהרוני, נגיעה ממדליה: שחר צוברי סיים רביעי באליפות העולם, באתר ynet, 29 בפברואר 2020 אורן אהרוני, דרמה באליפות העולם: דריהן זכתה בארד, ספיצ'קוב תהיה בטוקיו, באתר ynet, 29 בפברואר 2020 אורן אהרוני, שייט: כך תעבוד שיטת הניקוד החדשה לקראת טוקיו 2021, באתר ynet, 25 ביוני 2020 אורן אהרוני, סופית: קטי ספיצ'קוב תייצג את ישראל בטוקיו 2021, באתר ynet, 8 בדצמבר 2020 נדב צנציפר, שטיינברג הודיע באסיפת השייטים: יואב כהן ייצג את ישראל באולימפיאדת טוקיו, באתר ynet, 5 במאי 2021